               ЕВРОПЕЙСКА КОМИСИЯ
            Брюксел, 24.6.2019
            COM(2019) 296 final/2 – DOWNGRADED on 16.7.2019
            2019/0141(NLE)
            Предложение за
            РЕШЕНИЕ НА СЪВЕТА
            за подписването от името на Европейския съюз на споразумение със Съединените американски щати за разпределението в полза на Съединените щати на дял от тарифната квота, предвидена в Регламент (ЕО) № 617/2009 на Съвета от 13 юли 2009 г. за откриване на автономна тарифна квота за внос на висококачествено говеждо месо

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

                  По силата на Регламент (ЕО) № 617/2009 на Съвета Европейският съюз откри годишна тарифна квота
                     1
                   за висококачествено говеждо месо (наричана по-нататък „ТК“) в съответствие с Меморандума за разбирателство между Европейската комисия и Съединените щати в преработената му версия – Преработен меморандум за разбирателство със Съединените американски щати относно вноса на месо от говеда, при чието отглеждане не са били използвани определени хормони за стимулиране на растежа, и относно увеличените мита, прилагани от Съединените щати спрямо определени продукти от Европейския съюз от 21 октомври 2013 г.
                     2
                   Преработеният меморандум за разбирателство бе предаден от Съюза и Съединените щати на Органа за уреждане на спорове към СТО на 14 април 2014 г. В него се излага пътна карта за уреждане на спора в СТО ЕО – Мерки относно месото и месните продукти (хормони) (DS26) (ЕО – хормони).

                  През декември 2016 г. Съединените щати предприеха стъпки за повторно налагане на увеличените мита върху някои продукти от ЕС във връзка със спор DS26. Процедурата за повторно налагане на митата бе открита по искане на производителите на говеждо месо от САЩ, които изразиха опасения във връзка с прилагането на ТК.

                  За да се избегне повторното налагане на увеличените мита върху някои продукти от ЕС, Европейският съюз и Съединените щати проведоха консултации във връзка с действието на Преработения меморандум за разбирателство по силата на член ІV, параграф 1, буква б) от него, като Съединените щати поискаха в тяхна полза да бъде разпределен дял от откритата тарифна квота по силата на Меморандума.

                  В интерес на Съюза е в полза на Съединените щати да бъде разпределен дял от ТК, така че двете страни да могат накрая да се споразумеят за решението на спор DS26 в СТО, за което трябва да бъде уведомен Органът за решаване на спорове към СТО.

                  На 19 октомври 2018 г. Съветът разреши на Комисията да започне от името на Съюза преговори със Съединените американски щати във връзка с използването на ТК, с оглед на разпределянето на дял от ТК в полза на Съединените щати, като целта е окончателно разрешаване на спор DS26 в СТО. Преговорите приключиха успешно.

                  Освен това Съветът разреши на Комисията да поиска съгласието на другите значими държави доставчици в рамките на ТК по отношение на разпределението на квотата в полза на определена държава, в съответствие с приложимите правила на СТО и в необходимата степен. В действителност, за да бъде спазен член ХІІІ, параграф 2 от Общото споразумение за митата и търговията (ГАТТ), когато дадена тарифна квота се разпределя между държавите доставчици, разпределящата квотата страна следва да поиска съгласието на всички значими доставчици по отношение на разпределението на дялове от тарифната квота. С цел да гарантира, че разпределението на ТК в полза на определена държава отговаря на задълженията на ЕС в рамките на СТО, ЕС трябва да поиска съгласието на другите значими доставчици по квотата (Австралия, Уругвай и Аржентина). Поради това Комисията поиска съгласието на значимите държави доставчици за разпределението на дял от ТК в полза на Съединените щати и го получи в писмен вид под формата на писма за потвърждение на приемането, получени на 10, 20 и 31 май 2019 г.

               •Съгласуваност с действащите разпоредби в тази област на политиката

               Не се прилага.

               •Съгласуваност с други политики на Съюза

               Не се прилага.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Член 207, параграф 3 и член 207, параграф 4, първата алинея във връзка с член 218, параграф 5 от ДФЕС.

               •Субсидиарност (при неизключителна компетентност)

               Не се прилага, тъй като компетентността на Съюза в областта на общата търговска политика е изключителна (член 3, параграф 1, буква д) от ДФЕС).

               •Пропорционалност

               Не се прилага.

               •Избор на нормативен акт

               Международно споразумение е подходящият нормативен акт за разпределението на дял от ТК в полза на Съединените щати.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

               Не се прилага.

               •Консултации със заинтересованите страни

               Не се прилага.

               •Събиране и използване на експертни становища

               Не се прилага.

               •Оценка на въздействието

               Не се прилага.

               •Пригодност и опростяване на законодателството

               Не се прилага.

               •Основни права

               Не се прилага.

               4.ОТРАЖЕНИЕ ВЪРХУ БЮДЖЕТА

                  Няма.

               2019/0141 (NLE)

               Предложение за

               РЕШЕНИЕ НА СЪВЕТА

               за подписването от името на Европейския съюз на споразумение със Съединените американски щати за разпределението в полза на Съединените щати на дял от тарифната квота, предвидена в Регламент (ЕО) № 617/2009 на Съвета от 13 юли 2009 г. за откриване на автономна тарифна квота за внос на висококачествено говеждо месо

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 3 и член 207, параграф 4, първата алинея във връзка с член 218, параграф 5 от него,

               като взе предвид предложението на Европейската комисия,

               като има предвид, че:

               (1)По силата на Регламент (ЕО) № 617/2009
                  3
                Европейският съюз откри годишна тарифна квота за висококачествено говеждо месо (наричана по-нататък „ТК“).

               (2)На 19 октомври 2018 г. Съветът разреши на Комисията да започне от името на Съюза преговори със Съединените американски щати във връзка с използването на ТК, в т.ч. във връзка с разпределението на ТК в полза на тази държава, като целта е окончателно разрешаване на спор DS26 в СТО ЕО – Мерки относно месото и месните продукти (хормони).

               (3)Преговорите със Съединените щати бяха успешно приключени на 27 февруари 2019 г.

               (4)Освен това Съветът разреши на Комисията да поиска съгласието на другите значими държави доставчици по ТК по отношение на разпределението на квотата в полза на определена държава, в съответствие с приложимите правила на СТО и в необходимата степен.

               (5)Другите значими държави доставчици потвърдиха в писмен вид съгласието си за горепосоченото разпределение на ТК в полза на определена държава.

               (6)Поради това горепосоченото споразумение следва да бъде подписано от името на Съюза, при условие че ще бъде сключено на по-късна дата,

               ПРИЕ НАСТОЯЩОТО РЕШЕНИЕ:

               Член 1

               С настоящото от името на Съюза се одобрява подписването на споразумението между Съединените американски щати и Европейския съюз за разпределението в полза на Съединените щати на дял от тарифната квота за висококачествено говеждо месо съгласно Преработения меморандум за разбирателство между Съединените американски щати и Европейския съюз относно вноса на месо от говеда, при чието отглеждане не са били използвани определени хормони за стимулиране на растежа, и относно увеличените мита, прилагани от Съединените щати спрямо определени продукти от Европейския съюз (2014 г.), при условие че посоченото споразумение ще бъде сключено
                  4
               .

               Текстът на споразумението е приложен към настоящото решение.

               Член 2

               С настоящото председателят на Съвета се оправомощава да определи лицето или лицата, упълномощени да подпишат споразумението от името на Съюза.

               .

               Член 3

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

                     (1)

                        Регламент (ЕО) № 617/2009 на Съвета от 13 юли 2009 г. за откриване на автономна тарифна квота за внос на висококачествено говеждо месо (ОВ L 182, 15.7.2009 г., стр. 1).

                     (2)

                        OВ L 27, 30.1.2014 г., стр. 2.

                     (3)

                        Регламент (ЕО) № 617/2009 на Съвета от 13 юли 2009 г. за откриване на автономна тарифна квота за внос на висококачествено говеждо месо (ОВ L 182, 15.7.2009 г., стр. 1).

                     (4)

                        Текстът на споразумението ще бъде публикуван заедно с решението за неговото сключване.

    ---documentbreak---

               ЕВРОПЕЙСКА КОМИСИЯ
            Брюксел, 24.6.2019
            COM(2019) 296 final/2 – DOWNGRADED on 16.7.2019
            ПРИЛОЖЕНИЕ
            към
            Предложението заРЕШЕНИЕ НА СЪВЕТА
            за подписването от името на Европейския съюз на споразумение със Съединените американски щати за разпределението в полза на Съединените щати на дял от тарифната квота, предвидена в Регламент (ЕО) № 617/2009 на Съвета от 13 юли 2009 г. за откриване на автономна тарифна квота за внос на висококачествено говеждо месо

               ПРИЛОЖЕНИЕ

               СПОРАЗУМЕНИЕ МЕЖДУ

               СЪЕДИНЕНИТЕ АМЕРИКАНСКИ ЩАТИ

               И ЕВРОПЕЙСКИЯ СЪЮЗ
               ЗА РАЗПРЕДЕЛЕНИЕТО В ПОЛЗА НА СЪЕДИНЕНИТЕ ЩАТИ НА ДЯЛ ОТ ТАРИФНАТА КВОТА ЗА ВИСОКОКАЧЕСТВЕНО ГОВЕЖДО МЕСО СЪГЛАСНО

               ПРЕРАБОТЕНИЯ МЕМОРАНДУМ ЗА РАЗБИРАТЕЛСТВО
               ОТНОСНО ВНОСА НА МЕСО ОТ ГОВЕДА, ПРИ ЧИЕТО ОТГЛЕЖДАНЕ НЕ СА БИЛИ ИЗПОЛЗВАНИ ОПРЕДЕЛЕНИ ХОРМОНИ ЗА СТИМУЛИРАНЕ НА РАСТЕЖА, И ОТНОСНО УВЕЛИЧЕНИТЕ МИТА, ПРИЛАГАНИ ОТ СЪЕДИНЕНИТЕ ЩАТИ СПРЯМО ОПРЕДЕЛЕНИ ПРОДУКТИ ОТ ЕВРОПЕЙСКИЯ СЪЮЗ (2014 Г.)

               Съединените американски щати и Европейският съюз, страни по Преработения меморандум за разбирателство между Съединените американски щати и Европейския съюз относно вноса на месо от говеда, при чието отглеждане не са били използвани определени хормони за стимулиране на растежа, и относно увеличените мита, прилагани от Съединените щати спрямо определени продукти от Европейския съюз от 21 октомври 2013 г. (наричан по-нататък „МР от 2014 г.“), се споразумяха за следното:

               Член 1

               Цели

               Целите на настоящото споразумение са:

               1.да се разпредели в полза на Съединените щати дял от автономната тарифна квота (ТК) за висококачествено говеждо месо в размер на 45 000 метрични тона тегло на продукта съгласно член II, параграфи 4 и 5 и член VI от МР от 2014 г.; както и

               2.да се допълнят или изменят някои права и задължения на страните по членове III, IV, V, VII и VIII от МР от 2014 г.

               Член 2

               Разпределение в рамките на квотата

               1.Европейският съюз разпределя в полза на Съединените щати 35 000 метрични тона от общо 45 000 метрични тона в рамките на тарифната квота по член 1. Оставащото количество от 10 000 метрични тона се предоставя на всички останали държави. Разпределените количества се отпускат постепенно за период от седем години (наричан по-нататък „периодът на въвеждане“), както следва:

                        Съединени щати

                        Всички останали

                        Година 1

                        18 500 метрични тона

                        26 500 метрични тона

                        Година 2

                        23 000 метрични тона

                        22 000 метрични тона

                        Година 3

                        25 400 метрични тона

                        19 600 метрични тона

                        Година 4

                        27 800 метрични тона

                        17 200 метрични тона

                        Година 5

                        30 200 метрични тона

                        14 800 метрични тона

                        Година 6

                        32 600 метрични тона

                        12 400 метрични тона

                        Година 7 и следващите години

                        35 000 метрични тона

                        10 000 метрични тона

               2.За да има сигурност, спрямо дела от ТК, разпределен в полза на Съединените щати, се прилагат основните задължения по член ІІ, параграф 1 от МР от 2014 г., в т.ч. ставката на митото от нула (0) % в рамките на квотата.

               3.Годишният обем на ТК се разделя поравно между четирите тримесечни подпериода. Годината на квотата започва на 1 юли и завършва на 30 юни.

               Ако настоящото споразумение влезе в сила на дата, различна от 1 юли, година 1 от периода на въвеждане започва в първия ден от следващия подпериод от годината на квотата и продължава четири последователни подпериода
                  1
               . Всички неизползвани количества от подпериодите, които през посочената година на квотата предхождат първия ден на година 1, се добавят към количествата, налични през първия подпериод от година 1 от периода на въвеждане. Тези количества се добавят към количествата, разпределени в полза на Съединените щати и всички други, пропорционално на дяловете им в общия обем на ТК.

               Член 3

               Управление на квотата

               Делът от ТК за висококачествено говеждо месо, разпределен в полза на Съединените щати, се управлява от Европейския съюз по реда на подаване на заявките. Европейският съюз полага всички усилия за управление на дела от ТК, разпределен в полза на Съединените щати, по такъв начин, че вносителите да могат да го използват изцяло. Настоящият член заменя член ІІІ от МР от 2014 г.

               Член 4

               Спорът ЕО – хормони

               1.Търговският представител на Съединените щати приключва производството, започнато през декември 2016 г. по силата на раздел 306, буква в) от изменения Закон за търговията от 1974 г., с решение да не се започва повторно действието за упражняване на пълномощието по дело WT/DS26/21. Съединените щати публикуват решението си не по-късно от датата на влизане в сила на разпределението на квотата в полза на държавата, посочено за година 1 в член 2.

               2.През периода на въвеждане по член 2, параграф 1, периода за преглед по член 4, параграф 3 и до изпращането на уведомление за решение по взаимно съгласие по член 4, параграф 3:

               а)страните не могат да искат създаването на група от съдебни заседатели по член 21, параграф 5 от Договореността относно правилата и процедурите за уреждане на спорове по дело ЕО – Мерки за месото и месните продукти (хормони) (WT/DS26) (ЕО – хормони);

               б)Съединените щати не могат да спират прилагането по отношение на Европейския съюз на митническите отстъпки и свързаните с тях задължения съгласно разрешението на Органа за решаване на спорове към Световната търговска организация по дело ЕО – хормони, заведено от Съединените щати по член 22, параграф 7 от Договореността за уреждане на спор (ДУС) WT/DS26/21.

               3.В срок от десет (10) години от влизането на настоящото споразумение в сила Съединените щати и Европейският съюз устройват среща, на която да направят преглед на използването на ТК, за да намерят решение по взаимно съгласие, за което Органът за решаване на спорове към СТО трябва да бъде уведомен съгласно член 3, параграф 6 от ДУС до края на прегледа. Прегледът се извършва в срок от 11 години от влизането на настоящото споразумение в сила. Настоящата разпоредба заменя член ІV от МР от 2014 г.

               4.Ако страните не изпратят уведомление за такова решение по взаимно съгласие до Органа за решаване на спорове към СТО в срок от 11 години от влизането на настоящото споразумение в сила, всяка от страните може да прекрати споразумението съгласно член 6, параграф 1.

               Член 5

               Проверки намясто

               Комисията може да поиска от правителството на Съединените щати да разреши нейни представители да извършват проверки намясто в Съединените щати, ако тези проверки намясто се провеждат при равнопоставеност в сравнение с другите държави доставчици. Проверките се извършват съвместно с компетентните органи на Съединените щати.

               Член 6

               Оттегляне и последици

               1.Всяка страна може да се оттегли от настоящото споразумение, като представи на другата страна писмено предизвестие. Настоящото споразумение се прекратява шест месеца след датата на получаване на предизвестието от другата страна. Оттеглянето от настоящото споразумение не представлява оттегляне от МР от 2014 г., освен ако страните изрично заявят такова намерение.

               2.Оттеглянето от МР от 2014 г. по реда на член V, параграф 4 води до оттегляне и от настоящото споразумение. Страните спазват основните задължения, посочени в член ІІ от МР от 2014 г. през шестмесечния период от датата на представяне на предизвестието за оттегляне по член V, параграф 4 от него.

               3.Ако до Органа за решаване на спорове към СТО не бъде подадено уведомление за решение по взаимно съгласие по член 4, параграф 3, нищо в настоящото споразумение не може да се тълкува като промяна на съответните права или задължения на двете страни съгласно ДУС по отношение на делото ЕО – хормони.

               4.Никоя от разпоредбите в настоящото споразумение не може да се тълкува като предоставяща права или налагаща задължения на лица, различни от страните по споразумението, нито като позволяваща пряко позоваване на настоящото споразумение пред съдилищата и във вътрешните правни системи на страните.

               5.Настоящото споразумение влиза в сила на първия ден след датата, на която двете страни са се уведомили взаимно за приключването на вътрешните процедури, необходими за спазването на задълженията им по член 2 и член 4, параграф 1.

               КАТО ДОКАЗАТЕЛСТВО ЗА КОЕТО долуподписаните лица, надлежно упълномощени от своите правителства, подписаха настоящото споразумение.

               СЪСТАВЕНО в <МЯСТО> на<ДАТА> в два еднообразни екземпляра на английски език, който е автентичният език на споразумението.

               За Съединените американски щати

                     За Европейския съюз

                     (1)

                        За повече яснота: ако настоящото споразумение влезе в сила в началото на подпериод n от дадена година на квотата, обемът за година 1 се предоставя през четири последователни подпериода, разделен поравно между подпериодите, започвайки от подпериод n от тази година на квотата и завършвайки през подпериод n-1 от следващата година на квотата. Обемите от година 2 нататък се предоставят през четири последователни подпериода, разделени поравно между подпериодите, започвайки от подпериод n от следващата година на квотата.


               ЕВРОПЕЙСКА КОМИСИЯ
            Брюксел, 13.9.2019
            COM(2019) 416 final
            ПРИЛОЖЕНИЕ
            към
            Предложението за решение на Съвета
            относно позицията, която трябва да се заеме от името на Европейския съюз в съвета на Международната организация за гражданско въздухоплаване (ИКАО) във връзка с преразглеждането на глава 9 от приложение 9 („Улесняване“) към Конвенцията за международно гражданско въздухоплаване с цел установяване на стандарти и препоръчителни практики относно резервационните данни на пътниците

               ПРИЛОЖЕНИЕ

               Позиция, която трябва да се заеме от името на Европейския съюз в съвета на Международната организация за гражданско въздухоплаване по отношение на преразглеждането на глава 9 от приложение 9 („Улесняване“) към Конвенцията за международно гражданско въздухоплаване във връзка със стандартите и препоръчителните практики относно резервационните данни на пътниците

               Общи принципи

               В рамките на дейностите на Международната организация за гражданско въздухоплаване (ИКАО) във връзка с преразглеждането на глава 9 от приложение 9 („Улесняване“) към Чикагската конвенция относно разработването на стандарти и препоръчителни практики (standards and recommended practices — SARPs) относно резервационните данни на пътниците (PNR данни), държавите членки, действащи съвместно в интерес на Съюза:

               а)действат в съответствие с целите, преследвани от Съюза в неговата политика за PNR данните, а именно да се гарантира сигурността, да се опази животът на хората и да се съхрани тяхната безопасност, както и да се гарантира пълното зачитане на основните права, по-специално правото на неприкосновеност на личния живот и на защита на личните данни;

               б)повишават осведомеността сред всички договарящи държави в ИКАО относно свързаните с предаването на PNR данни стандарти и принципи на Съюза, произтичащи от приложимото право на Съюза и практиката на Съда на Европейския съюз;

               в)насърчават разработването на многостранни решения, спазващи основните права, относно предаването на PNR данни от въздушните превозвачи на правоприлагащите органи в интерес на постигането на правна сигурност, зачитането на основните права и рационализирането на задълженията, наложени на въздушните превозвачи;

               г)насърчават обмена на PNR данни и на резултатите от тяхното обработване сред договарящите държави в ИКАО, когато това се счита необходимо за предотвратяването, разкриването, разследването или наказателното преследване на терористични или тежки престъпления, при пълно зачитане на основните права и свободи;

               д)продължават да оказват съдействие на ИКАО за разработването на стандарти за събирането, използването, обработването и защита на PNR данни в съответствие с Резолюция 2396 (2017) на Съвета за сигурност от 21 декември 2017 г.;

               е)продължават да съдействат в подкрепа на SARPs на ИКАО за развитието във всички договарящи държави в ИКАО на способности за събиране, обработване и анализиране на PNR данни и гарантират, че PNR данните се използват и споделят от всички техни компетентни национални органи при пълно зачитане на правата на човека и основните свободи за целите на предотвратяването, разкриването и разследването на терористични престъпления и свързаните с тях пътувания, както се изисква от Резолюция 2396 (2017) на Съвета за сигурност на ООН от 21 декември 2017 г.;

               ж)Насърчават изграждането на среда, в която международният въздушен транспорт може да се развива в отворен, либерализиран и глобализиран пазар и да продължи да се разраства, без да се застрашава сигурността, като същевременно се осигури въвеждането на съответните предпазни механизми.

               Насоки

               Държавите членки, действащи съвместно в интерес на Съюза, подкрепят включването на следните стандарти и принципи във всички бъдещи стандарти и препоръчителни практики на ИКАО за PNR данните:

               1.Относно реда и условията за предаване на PNR данни:

               а)Метод на предаване: с оглед на защитата на личните данни, които се съдържат в системите на превозвачите, и за да се гарантира, че те упражняват контрол върху тези системи, данните следва да бъдат предавани единствено чрез използване на метода „push“.

               б)Протоколи за предаване на данни: използването на подходящи за целта, сигурни и отворени стандартни протоколи като част от списъка с международно допусканите референтни протоколи за предаване на PNR данни следва да се насърчава с цел постепенно увеличаване на използването им и окончателна замяна на проприетарните стандарти.

               в)Честота на предаване на данните: честотата и сроковете за предаване на PNR данни не следва да създават прекомерна тежест за превозвачите и следва да бъдат ограничени до това, което е строго необходимо за целите на правоприлагането и граничната сигурност за борба с тероризма и тежките престъпления.

               г)Без задължение за въздушните превозвачи да събират допълнителни данни: от превозвачите не следва да се изисква да събират допълнителни PNR данни в сравнение с тези, които вече събират, или да събират определени видове данни, а само да предават данните, което така или иначе събират като част от работата си.

               2.Относно реда и условията за обработване на PNR данни:

               а)Срокове за предаване и обработване на данните: при подходящи гаранции по отношение на защитата на неприкосновеността на личния живот на съответните лица PNR данните могат да бъдат предоставяни достатъчно време преди пристигане или заминаване на полета, с което да се осигури на органите повече време за обработване и анализиране на данните и за евентуално предприемане на действия.

               б)Съпоставяне с предварително определени критерии и бази данни: органите следва да обработват PNR данните, като използват основани на доказателства критерии и бази данни, които са от значение за борбата с тероризма и тежката престъпност.

               3.Относно защитата на личните данни:

               а)Законосъобразност, добросъвестност и прозрачност на обработването: необходимо е да има законно основание за обработването на лични данни, за да може физическите лица да са наясно с рисковете, гаранциите и правата, свързани с обработването на личните им данни, и с начините, по които могат да упражняват правата си във връзка с обработването.

               б)Ограничаване в рамките на целта: целите, за които PNR данните могат да се използват от органите, следва да бъдат ясно определени и обхватът им не следва да бъде по-широк от необходимото за постигането им, по-специално за целите на правоприлагането и граничната сигурност за борба с тероризма и тежките престъпления.

               в)Обхват на PNR данните: елементите на PNR данните, които въздушните превозвачи предават, следва да бъдат ясно установени и изчерпателно изброени. Този списък следва да бъде стандартизиран, за да се гарантира, че тези данни са сведени до минимум, като същевременно се предотврати обработването на чувствителни данни, включително данни, разкриващи расовия или етническия произход на лицето, неговите политически възгледи, религиозни или философски убеждения, членството му в профсъюзи, здравословното му състояние, сексуалния му живот или ориентация.

               г)Използване на PNR данните: допълнителното обработване на PNR данните следва да бъде ограничено до целите на първоначалното предаване въз основа на обективни критерии и да бъде предмет на материалноправни и процедурни условия в съответствие с изискванията, приложими за предаването на лични данни.

               д)Автоматизирано обработване на PNR данните: автоматизираното обработване следва да се основава на обективни, недискриминационни, надеждни и предварително установени критерии и не следва да се използва като единствена основа за каквито и да било решения, които пораждат неблагоприятни правни последици за дадено лице или сериозно го засягат.

               е)Съхраняване на данните: срокът на съхранение на PNR данните следва да бъде ограничен и да не е по-дълъг от необходимото за постигането на първоначалната цел. Заличаването на данните следва да се извършва в съответствие с правните изисквания на държавата източник. След изтичането на срока на съхранение PNR данните следва да бъдат заличени или анонимизирани.

               ж)Разкриване на PNR данни на оправомощени органи: по-нататъшното разкриване на PNR данни на други държавни органи в рамките на една и съща държава или на други договарящи държави в ИКАО на индивидуална основа може да се извършва само ако получаващият ги орган упражнява функции, свързани с борбата с тероризма или тежката транснационална престъпност и осигурява същите гаранции като предоставяните от разкриващия данните орган.

               з)Сигурност на данните: трябва да се вземат подходящи мерки за защита на сигурността, поверителността и целостта на PNR данните.

               и)Прозрачност и уведомяване: физическите лица следва да бъдат уведомявани за обработването на техните PNR данни и за правата и средствата за защита, които са на тяхно разположение, при спазване на необходими и съразмерни ограничения.

               й)Достъп, поправка и заличаване: физическите лица следва да имат право на достъп до собствените си PNR данни и право да ги поправят при спазване на необходими и съразмерни ограничения.

               к)Правна защита: физическите лица следва да имат право на ефективни административни и съдебни средства за защита, когато считат, че техните права на неприкосновеност на личния живот и на защита на данните са нарушени.

               л)Контрол и отчетност: органите, използващи PNR данни, следва да се отчитат за своите действия пред независим публичен орган, който упражнява контрол над тях, разполага с ефективни правомощия за разследване и правоприлагане и е в състояние да изпълнява задачите си, без върху него да бъде упражнявано каквото и да било влияние, по-специално от страна на правоприлагащите органи.

               4.Относно обмена на информация във връзка с резервационни данни на пътниците между правоприлагащите органи:

               а)Насърчаване на обмена на информация: обменът на индивидуална основа на PNR данни между правоприлагащите органи на различните договарящи държави в ИКАО следва да бъде насърчаван с цел да се подобри международното сътрудничество за предотвратяване, разкриване, разследване и наказателно преследване на терористични и тежки престъпления.

               б)Сигурност на обмена на информация: обменът на информация следва да се осъществява чрез подходящи канали, които гарантират подходящо ниво на сигурност на данните и са изцяло в съответствие с международните и националните правни уредби за защита на личните данни.

    ---documentbreak---

               ЕВРОПЕЙСКА КОМИСИЯ
            Брюксел, 13.9.2019
            COM(2019) 416 final
            2019/0195(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в съвета на Международната организация за гражданско въздухоплаване (ИКАО) във връзка с преразглеждането на глава 9 от приложение 9 („Улесняване“) към Конвенцията за международно гражданско въздухоплаване с цел установяване на стандарти и препоръчителни практики относно резервационните данни на пътниците

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за установяване на позицията, която трябва да се заеме от името на Европейския съюз в органите на Международната организация за гражданско въздухоплаване (ИКАО) във връзка с предвиденото приемане на изменения на глава 9 от приложение 9 („Улесняване“) към Конвенцията за международно гражданско въздухоплаване (Чикагската конвенция) с цел установяване на нови стандарти на ИКАО относно резервационните данни на пътниците (PNR данните).

               2.Контекст на предложението

               2.1.Конвенция за международно гражданско въздухоплаване (Чикагска конвенция)

               С Чикагската конвенция се урежда международният въздушен транспорт. Тя е в сила от 4 април 1947 г. и с нея се учредява Международната организация за гражданско въздухоплаване (ИКАО).

               Всички държави — членки на ЕС, са страни по Чикагската конвенция.

               2.2.Международна организация за гражданско въздухоплаване

               ИКАО е специализирана агенция на Организацията на обединените нации. Нейната цел е да разработва принципите и техниките за международното гражданско въздухоплаване и да насърчава планирането и развитието на международния въздушен транспорт.

               Съветът на ИКАО е постоянен орган на ИКАО, който се състои от 36 договарящи държави, избрани от събранието на ИКАО за период от три години. За периода 2016—2019 г. в съвета на ИКАО са представени седем държави — членки на ЕС.

               Задължителните функции на съвета на ИКАО, изброени в член 54 от Чикагската конвенция, включват приемането на международни стандарти и препоръчителни практики, определени като приложения към Чикагската конвенция.

               Също така съветът на ИКАО свиква събранието, което е независим орган на ИКАО. Събранието на ИКАО заседава поне веднъж на три години и определя политическата ориентация на организацията за следващите три години. Четиридесетото заседание на събранието на ИКАО ще се проведе между 24 септември и 4 октомври в Монреал, Канада.

               2.3. Предвиден документ на ИКАО

               В съответствие с член 54, буква l) от Чикагската конвенция съветът на ИКАО приема стандарти и препоръчителни практики. Стандартите и препоръчителните практики относно PNR данните се съдържат в части A и D на глава 9 от приложение 9 („Улесняване“) към Чикагската конвенция. Към тях има допълнителни насоки, а именно документ 9944 на ИКАО, в който се съдържат насоки относно PNR данните
                  1
               . PNR данните са лични данни на пътниците, събирани от въздушните превозвачи за техните стопански цели, за разлика от други свързани с пътуването данни, събирани от името на правителства, като например предварителната информация за пътниците.

               Съгласно Резолюция 2396 на Съвета за сигурност на ООН, приета на 21 декември, държавите, които членуват в ООН, трябва да „развият капацитет за събиране, обработване и анализиране на PNR данни в изпълнение на стандартите и препоръчителните практики на ИКАО и да гарантират, че PNR данните се използват от всички техни компетентни национални органи и се обменят с тях при пълно спазване на правата на човека и основните права“. Също така съгласно Резолюцията ИКАО се приканва „да работи със своите държави членки за изготвянето на стандарт за събирането, използването, обработването и защитата на PNR данните“
                  2
               .

               В този контекст на 18 юли 2019 г. Съветът на Европейския съюз прие информационен документ относно стандартите и принципите на събиране, използване, обработване и защита на PNR данните, който ще бъде представен на четиридесетото заседание на събранието на ИКАО. Информационният документ беше представен на Европейската конференция за гражданска авиация за консултация.

               През март 2019 г. комитетът за въздушен транспорт на ИКАО сформира работна група от комисията по въпросите на улесняването, която ще разглежда предложения за стандарти и препоръчителни практики относно събирането, използването, обработването и защитата на PNR данните в съответствие с Резолюция 2396(2017) на Съвета за сигурност на ООН. Работната група е упълномощена: а) да преразгледа действащите стандарти и препоръчителни практики, посочени в глава 9 от приложение 9 към Чикагската конвенция; б) да прецени дали са необходими допълнителни стандарти и препоръчителни практики и/или материали с насоки, като вземе под внимание решението и съображенията на Съвета за сигурност; и в) да изготви съгласно изискванията нови разпоредби (стандарти, препоръчителни практики и/или материали с насоки) за събирането, използването, обработването и защитата на PNR данните.

               Обсъжданията на преразгледаните стандарти и препоръчителни практики са все още на ранен етап. След като предвидените стандарти бъдат приети, те ще бъдат задължителни за всички членове на ИКАО, включително всички държави — членки на ЕС, в съответствие с Чикагската конвенция и определените в нея ограничения. По силата на член 38 от Чикагската конвенция договарящите държави уведомяват ИКАО, ако възнамеряват да се отклонят от определен стандарт, съгласно механизма за уведомяване за различия.

               2.4.Правна уредба на ЕС

               Обработването на PNR данни представлява основен инструмент за единните ответни действия на ЕС срещу тероризма и тежката престъпност и градивен елемент на Съюза на сигурност. Идентифицирането и проследяването на подозрителни пътувания чрез обработването на PNR данни с цел събиране на доказателства и, при необходимост, откриване на извършители на тежки престъпления и техни съучастници и разкриване на престъпни мрежи са от основно значение за предотвратяването, разкриването, разследването и наказателното преследване на терористични престъпления и тежки престъпления

               На 27 април 2016 г. Европейският парламент и Съветът приеха Директива (ЕС) 2016/681 относно използването на PNR данни с цел предотвратяване, разкриване, разследване и наказателно преследване на терористични престъпления и тежки престъпления
                  3
               . Директивата дава възможност на националните органи да получават пряк достъп до важна информация, с която разполагат въздушните превозвачи, при пълно спазване на правата за защита на данните. Тя предоставя на всички държави членки ценен инструмент за предотвратяване, разкриване и разследване на тероризъм и тежки престъпления, в това число трафик на наркотици и хора и сексуална експлоатация на деца. Крайният срок за транспониране на тази директива от държавите членки в националното законодателство беше 25 май 2018 г.
                  4

               За да улесни свързването между въздушните превозвачи и звената за данни за пътниците на държавите членки — звената, отговарящи за събирането и обработването на PNR данните — Европейската комисия прие на 28 април 2017 г. решение за изпълнение относно общите протоколи и формати на данните, които трябва да бъдат използвани от въздушните превозвачи при предаването на PNR данни на държавите членки
                  5
               . Решението за изпълнение започна да се прилага през април 2018 г.

               Понастоящем са в сила две международни споразумения между ЕС и трети държави относно обработването и предаването на PNR данни — с Австралия
                  6
                и със Съединените щати
                  7
               . На 26 юли 2017 г. Съдът на ЕС прие становище относно предвиденото споразумение между ЕС и Канада, подписано на 25 юни 2014 г.
                  8
                Съдът реши, че споразумението не може да бъде сключено в предвидената му форма, тъй като някои от разпоредбите му са несъвместими с признатите от ЕС основни права за неприкосновеност на личния живот и защита на личните данни. По-специално, Съдът посочи допълнителни правни изисквания във връзка с надзора от независим орган, чувствителните данни, автоматичното обработване на PNR данни, целите, за които могат да се обработват PNR данните, и запазването, използването, разкриването и по-нататъшното предаване на PNR данни. След като през декември 2017 г. Комисията получи разрешение от Съвета, през юни 2018 г. започнаха нови преговори с Канада във връзка с PNR данните. На 17-ата среща на върха ЕС-Канада, която се проведе на 17 и 18 юли 2019 г., ЕС и Канада приветстваха приключването на тези преговори. Въпреки че Канада отбеляза изискването си за правен преглед, страните поеха ангажимент, при условие на извършването на такъв преглед, да финализират споразумението възможно най-бързо, като отчитат жизненоважната роля на това споразумение за повишаването на сигурността, като същевременно се гарантират неприкосновеността на личния живот и защитата на личните данни.

               Все повече трети държави събират PNR данни от въздушните превозвачи. През последните години няколко от тях се обърнаха към Комисията, изразявайки интерес да сключат международно споразумение относно PNR данните с ЕС. При липсата на правно основание въздушните превозвачи се сблъскват със ситуация, при която има стълкновение на закони, и са застрашени от глоби и други санкции. Успоредно с това, отново във връзка с прилагането на Директивата относно PNR данните държавите — членки на ЕС, искат от въздушните превозвачи от трети държави да предават PNR данни на техните звена за данни за пътниците. Няколко трети държави отказаха такова предаване, а други заплашиха да направят същото, с мотива, че няма реципрочност, което застрашава ефективността на механизма на ЕС във връзка с PNR данните.

               Съгласно член 3, параграф 2 от ДФЕС Съюзът разполага с изключителна компетентност „за сключване на международни споразумения, [...] доколкото сключването им може да засегне общите правила или да промени техния обхват.“ Едно международно споразумение може да засегне общите правила или да промени техния обхват, когато областта, уредена със споразумението, се припокрива със законодателство на Съюза или е уредена до голяма степен от правото на Съюза. Освен това, за да се прецени дали дадена област е уредена до голяма степен от общи правила, следва да се вземе предвид не само правото на Съюза в настоящия му вид в съответната област, но и бъдещото му развитие, дотолкова доколкото това може да се предвиди към момента на анализа.

               В контекста на посочените по-горе общи правила и предстоящото преразглеждане съгласно член 19 от Директива 2016/681
                  9
               , може да се заключи, че въпросите, уредени с предложеното решение, са от изключителната компетентност на Съюза.

               3.Позиция, която трябва да се заеме от името на Съюза

               С оглед на важността на този въпрос за вътрешната и външната политика на ЕС и в контекста на посоченото по-горе е необходимо да се изготви позиция на Съюза относно предаването на PNR данни за целите на (многостранни) текущи действия на равнището на ИКАО. По-специално, ЕС следва да се стреми в новите стандарти на ИКАО за PNR данните да бъдат заложени основните принципи относно реда и условията за предаване и обработване на PNR данните и относно защитата на личните данни (тези основни принципи ще бъдат определени в общата позиция). В тази връзка от основно значение е дискусиите да бъдат ориентирани към нови стандарти на ИКАО за PNR данните, които са съвместими с регулаторната уредба на ЕС и съответната практика на Съда на ЕС, по-специално относно основните права на неприкосновеност на личния живот и защита на данните.

               Позицията на Съюза, която е от значение както за крайното решение на съвета на ИКАО, така и за предварителните дискусии в други органи на ИКАО, се изготвя в съответствие с действащата правна уредба на ЕС относно защитата на данните и PNR данните, а именно Регламент (ЕС) 2016/679, Директива (ЕС) 2016/680 и Директива (ЕС) 2016/681, и в съответствие с Договора и Хартата на основните права съгласно тълкуването им в съответната практика на Съда на Европейския съюз, по-специално становище 1/15 на Съда.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Член 218, параграф 9 от ДФЕС се прилага независимо от това дали Съюзът е член на органа или страна по споразумението
                  10
               .

               Понятието „актове с правно действие“ включва актове с правно действие по силата на нормите на международното право, които уреждат дейността на съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  11
               .

               4.1.2.Приложение в конкретния случай

               Съветът на ИКАО е орган, създаден със споразумение, а именно Чикагската конвенция.

               Всяко изменение на глава 9 от приложение 9 към Чикагската конвенция, прието от съвета на ИКАО в съответствие с член 54, буква l) от Конвенцията, ще представлява акт с правно действие. Такова изменение може да повлияе съществено на съдържанието на законодателството на ЕС, а именно Директива (EС) 2016/681, както и на действащите и бъдещи международни споразумения относно PNR данните между ЕС и трети държави.

               Предвиденият акт не допълва, нито изменя институционалната рамка на споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               По отношение на предвиден акт, който преследва едновременно няколко цели или се състои от няколко части, които са неразривно свързани, без никоя от тях да е акцесорна по отношение на другите, материалноправното основание за решение съгласно член 218, параграф 9 от ДФЕС ще трябва, по изключение, да включва съответните различни правни основания.

               4.2.2.Приложение в конкретния случай

               Предвиденият акт преследва цели и се състои от части, отнасящи се до защитата на данните и полицейското сътрудничество. Тези елементи на предвидения акт са неразривно свързани, без никой от тях да е акцесорен по отношение на другия.

               Поради това материалноправното основание за предложеното решение включва следните разпоредби: член 16, параграф 2 и член 87, параграф 2, буква а) от ДФЕС.

               4.3.Заключение

               Правното основание за предложеното решение следва да бъде член 16, параграф 2 и член 87, параграф 2, буква а) от ДФЕС, във връзка с член 218, параграф 9 от ДФЕС.

               2019/0195 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в съвета на Международната организация за гражданско въздухоплаване (ИКАО) във връзка с преразглеждането на глава 9 от приложение 9 („Улесняване“) към Конвенцията за международно гражданско въздухоплаване с цел установяване на стандарти и препоръчителни практики относно резервационните данни на пътниците

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 16, параграф 2 и член 87, параграф 2, буква а), във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Конвенцията за международно гражданско въздухоплаване (Чикагската конвенция), с която се урежда международният въздушен транспорт, е в сила от 4 април 1947 г. С нея се учредява Международната организация за гражданско въздухоплаване (ИКАО).

               (2)Държавите членки са договарящи страни по Чикагската конвенция и членове на ИКАО, а Съюзът има статут на наблюдател в някои органи на ИКАО, включително събранието и други технически органи.

               (3)Съгласно член 54, буква l) от Чикагската конвенция Съветът на ИКАО може да приема международни стандарти и препоръчителни практики.

               (4)В своята Резолюция 2396(2017), приета на 21 декември 2017 г., Съветът за сигурност на ООН реши, че държавите, които членуват в ООН, трябва да развият капацитет за събиране, обработване и анализиране на резервационни данни на пътниците (PNR данни) в изпълнение на стандартите и препоръчителните практики на ИКАО и да гарантират, че PNR данните се използват от всички техни компетентни национални органи и се обменят с тях при пълно спазване на правата на човека и основните права за целите на предотвратяването, разкриването и разследването на терористични престъпления и свързани с тях пътувания
                  12
               .

               (5)Също така съгласно Резолюция 2396(2017) ИКАО се приканва да работи с държавите — членки на ООН, с цел изготвянето на стандарт за събирането, използването, обработването и защитата на PNR данните.

               (6)Стандартите и препоръчителните практики относно PNR данните се съдържат в части A и D на глава 9 от приложение 9 („Улесняване“) към Чикагската конвенция. Към тях има допълнителни насоки, а именно документ 9944 на ИКАО, в който се съдържат насоки относно PNR данните.

               (7)През март 2019 г. комитетът за въздушен транспорт на ИКАО сформира работна група от експерти от държавите, които членуват в комисията на ИКАО по въпросите на улесняването, която ще разглежда предложения за нови стандарти и препоръчителни практики относно събирането, използването, обработването и защитата на PNR данните в съответствие с Резолюция 2396(2017). В работната група са представени няколко държави — членки на Съюза. Комисията участва в работната група като наблюдател. Очаква се работната група да представи окончателния си доклад на комитета за въздушен транспорт на ИКАО през октомври 2019 г.

               (8)Четиридесетото заседание на събранието на ИКАО ще се проведе между 24 септември и 4 октомври 2019 г. Събранието ще определи политическата ориентация на ИКАО през следващите години, евентуално и във връзка с приемането на нови стандарти и препоръчителни практики относно PNR данните.

               (9)На 18 юли 2019 г. Съветът прие информационен документ относно стандартите и принципите на събиране, използване, обработване и защита на PNR данните, който ще бъде представен на събранието на ИКАО. Информационният документ беше представен на Европейската конференция за гражданска авиация за консултация.

               (10)В документа се съдържа позицията на Съюза относно спазването на основни принципи, което би допринесло за зачитането на конституционните и регулаторните изисквания относно основните права на неприкосновеност на личния живот и защита на данните при обработването на PNR данните за целите на борбата с тероризма и тежките престъпления. ИКАО се приканва да включи тези принципи в бъдещите стандарти за PNR данните, както и в (преразгледаните) насоки на ИКАО относно PNR данните (док. 9944).

               (11)Съюзът прие общи правила относно PNR данните, а именно Директива (ЕС) 2016/681
                  13
               , чийто обхват се припокрива до голяма степен с областта, която ще бъде уредена с предвидените стандарти и препоръчителни практики. Това включва, по-специално, всеобхватен набор от правила за опазване на основните права за неприкосновеност на личния живот и защита на личните данни при предаването на PNR данни от въздушни превозвачи на държави членки за целите на предотвратяването, разкриването, разследването и наказателното преследване на терористични престъпления и тежки престъпления.

               (12)Понастоящем са в сила две международни споразумения между ЕС и трети държави относно обработването и предаването на PNR данни — с Австралия
                  14
                и със Съединените щати
                  15
               . На 26 юли 2017 г. Съдът на ЕС прие становище относно предвиденото споразумение между ЕС и Канада, подписано на 25 юни 2014 г.
                  16

               (13)Целесъобразно е да се установи позицията, която трябва да се заеме от името на Съюза в съвета и подготвителните/техническите органи на ИКАО, тъй като всякакви бъдещи стандарти и препоръчителни практики относно PNR данните, по-специално изменения на глава 9 от приложение 9 („Улесняване“) към Чикагската конвенция, приети от съвета на ИКАО, могат да повлияят съществено на съдържанието на законодателството на Съюза, особено на Директива (ЕС) 2016/681 и на действащите международни споразумения относно PNR данните.

               (14)Позицията на Съюза, съдържаща се в приложението, е определена в съответствие с действащата правна уредба на Съюза относно защитата на данните и PNR данните, а именно Регламент (ЕС) 2016/679 на Европейския парламент и на Съвета
                  17
               , Директива (ЕС) 2016/680 на Европейския парламент и на Съвета
                  18
                и Директива (ЕС) 2016/681 на Европейския парламент и на Съвета, както и Договора и Хартата на основните права съгласно тълкуването им в съответната практика на Съда на Европейския съюз, по-специално становище 1/15 на Съда.

               (15)Позицията на Съюза трябва да бъде изразена от държавите — членки на Съюза, които са членки на ИКАО, като действат съвместно.

               (16)[В съответствие с член 3 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, тези държави членки са нотифицирали желанието си да участват в приемането и прилагането на настоящото решение.]
                  ИЛИ

                  [В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, тези държави членки не участват в приемането на настоящото решение и не са обвързани от него, нито от неговото прилагане.]

                  ИЛИ

                  [В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и без да се засяга член 4 от този протокол, Обединеното кралство не участва в приемането на настоящото решение и не е обвързано от него, нито от неговото прилагане.]

                  В съответствие с член 3 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, Ирландия е нотифицирала (с писмо от ... г.) желанието си да участва в приемането и прилагането на настоящото решение.]

                  ИЛИ

                  [В съответствие с член 3 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, Обединеното кралство е нотифицирало (с писмо от ... г.) желанието си да участва в приемането и прилагането на настоящото решение.

                  В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и без да се засяга член 4 от този протокол, Ирландия не участва в приемането на настоящото решение и не е обвързана от него, нито от неговото прилагане.]

               (17)В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в съвета на Международната организация за гражданска авиация (ИКАО) във връзка с приемането на стандарти и препоръчителни практики относно резервационните данни на пътниците, по-специално чрез преразглеждане на глава 9 от приложение 9 („Улесняване“) към Чикагската конвенция, е установена в приложението.

               Член 2

               Позицията по член 1 се изразява съвместно от държавите — членки на Съюза, които са членове на съвета на ИКАО.

               Член 3

               Адресати на настоящото решение са държавите членки.

               Съставено в Брюксел на […] година.

                     За Съвета

                     Председател

                     (1)

                        Документ 9944 на ИКАО, Насоки относно резервационните данни на пътниците (PNR данните), първо издание — 2010 г.

                     (2)

                        Резолюция 2396 (2017) на Съвета за сигурност относно заплахите за международния мир и сигурност, причинени от завръщането на чуждестранни бойци терористи.

                     (3)

                        Директива (ЕС) 2016/681 на Европейския парламент и на Съвета от 27 април 2016 г. относно използването на резервационни данни на пътниците с цел предотвратяване, разкриване, разследване и наказателно преследване на терористични престъпления и тежки престъпления (ОВ L 119, 4.5.2016 г., стp. 132—149).

                     (4)

                        Вж. деветнадесетия доклад за напредъка по създаването на ефективен и истински Съюз на сигурност (COM(2019) 353 final, 24.7.2019 г.) за изпълнението на Директивата относно PNR данните.

                     (5)

                        Решение за изпълнение (EC) 2017/759 на Комисията от 28 април 2017 г. относно общите протоколи и формати на данните, които трябва да бъдат използвани от въздушните превозвачи при предаването на резервационни данни на пътниците на звената за данни за пътниците (C/2017/2743, OВ L 113, 29.4.2017 г., стр. 48–51).

                     (6)

                        ОВ L 186, 14.7.2012 г., стр. 4—16.

                     (7)

                        ОВ L 215, 11.8.2012 г., стр. 5—14.

                     (8)

                        Становище 1/15 на Съда (голям състав), 26 юли 2017 г., ECLI:EU:C:2017:592.

                     (9)

                        Съгласно тази разпоредба Комисията извършва преглед на всички елементи от тази директива до май 2020 г. Тя предлага изменения, ако е целесъобразно (параграф 4).

                     (10)

                        Решение на Съда на Европейския съюз от 7 октомври 2014 г., Германия/Съвет, C-399/12, EU:C:2014:2258, точка 64.

                     (11)

                        Решение на Съда на Европейския съюз от 7 октомври 2014 г., Германия/Съвет, C-399/12, EU:C:2014:2258, точки 61—64.

                     (12)

                        S/RES/2396(2017) от 21 декември 2017 г.

                     (13)

                        Директива (ЕС) 2016/681 на Европейския парламент и на Съвета от 27 април 2016 г. относно използването на резервационни данни на пътниците с цел предотвратяване, разкриване, разследване и наказателно преследване на терористични престъпления и тежки престъпления (ОВ L 119, 4.5.2016 г., стp. 132).

                     (14)

                        ОВ L 186, 14.7.2012 г., стр. 4—16.

                     (15)

                        ОВ L 215, 11.8.2012 г., стр. 5—14.

                     (16)

                        Становище 1/15 на Съда (голям състав), 26 юли 2017 г., ECLI:EU:C:2017:592.

                     (17)

                        Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) (ОВ L 119, 4.5.2016 г., стр. 1).

                     (18)

                        Директива (ЕС) 2016/680 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни от компетентните органи за целите на предотвратяването, разследването, разкриването или наказателното преследване на престъпления или изпълнението на наказания и относно свободното движение на такива данни, и за отмяна на Рамково решение 2008/977/ПВР на Съвета (ОВ L 119, 4.5.2016 г., стр. 89).


               ЕВРОПЕЙСКА КОМИСИЯ
            Брюксел, 5.2.2020
            COM(2020) 42 final
            2020/0020(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на съответните комитети на Икономическата комисия за Европа на Организацията на обединените нации по отношение на предложенията за промени в правила № 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 и 152 на ООН, по отношение на предложенията за промени в глобални технически правила (ГТП) № 3, 6 и 16, по отношение на предложението за изменения на Консолидирана резолюция R.E.5 и по отношение на предложенията за разрешения за изготвяне на изменение на ГТП № 6 и за изготвяне на ново ГТП относно определянето на мощността на електрическите превозни средства

               ОБЯСНИТЕЛЕН МЕМОРАНДУМ

               1.ПРЕДМЕТ НА ПРЕДЛОЖЕНИЕТО

               Настоящото предложение се отнася за решение за установяване на позицията, която трябва да се заеме от името на Съюза в една от постоянните работни групи в институционалната рамка на Организацията на обединените нации, и по-конкретно в Световния форум за хармонизация на правилата за превозните средства към Икономическата комисия за Европа на Организацията на обединените нации (Работна група 29 или WP.29), във връзка с предвиденото приемане от тази работна група на промени в действащи правила на ООН (съгласно Ревизираното споразумение от 1958 г.) или на глобални технически правила на ООН (ГТП на ООН съгласно Паралелното споразумение), както и на една резолюция в рамките на Ревизираното споразумение от 1958 г.

               2.КОНТЕКСТ НА ПРЕДЛОЖЕНИЕТО

               2.1.Споразумението от 1958 г. и Споразумението от 1998 г.

               Целта на Споразумението на Икономическата комисия за Европа на Организацията на обединените нации (ИКЕ на ООН) за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 г.“), и на Споразумението относно създаването на глобални технически правила за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“), е да бъдат изготвени хармонизирани изисквания, предназначени да премахнат техническите пречки пред търговията с моторни превозни средства между договарящите се страни на ИКЕ на ООН и да гарантират, че тези превозни средства осигуряват висока степен на безопасност и опазване на околната среда. Споразуменията влязоха в сила за ЕС съответно на 24 март 1998 г. и на 15 февруари 2000 г. Прилагането им се осъществява под ръководството на Световния форум за хармонизация на правилата за превозните средства към ИКЕ на ООН (Работна група 29 или WP.29).

               Европейският съюз е страна по тези споразумения
                  1
               .

               2.2. Световният форум за хармонизация на правилата за превозните средства към Икономическа комисия за Европа на Организацията на обединените нации (ИКЕ на ООН) — Работна група 29 или WP.29

               Работна група 29 предлага единствена по рода си рамка за хармонизирани в световен мащаб правила за превозните средства. Тя е постоянна работна група в институционалната рамка на Обединените нации с определен мандат и правилник за дейността. Работната група функционира като световен форум, който дава възможност за провеждането на открити разисквания относно правилата за МПС, както и за обсъждане на прилагането на Ревизираното споразумение от 1958 г. и на Паралелното споразумение. Всяка държава — членка на Организацията на обединените нации, както и всяка регионална организация за икономическа интеграция, създадена от държави — членки на Организацията на Обединените нации, може да участва пълноценно в дейностите на Работна група 29 и да стане договаряща се страна по споразуменията относно превозните средства, чието прилагане се ръководи от тази работна група.

               Заседанията на Работна група 29 на ИКЕ на ООН се провеждат три пъти годишно — през март, юни и ноември. На всяко заседание е възможно да се приемат нови правила на ООН, нови глобални технически правила на ООН (ГТП на ООН), промени в действащи правила и резолюции на ООН съгласно Ревизираното споразумение от 1958 г. и промени в действащи ГТП на ООН и резолюции на ООН съгласно Паралелното споразумение, за да се осигури технически напредък. Преди всяко заседание на Работна група 29 тези промени първо се обсъждат на техническо равнище в рамките на специализирани спомагателни органи към работната група.

               Впоследствие се провежда гласуване на равнището на Работна група 29 (т.е. чрез квалифицирано мнозинство на присъстващите и гласуващи договарящи се страни — за предложенията съгласно Ревизираното споразумение от 1958 г. и с консенсус на присъстващите и гласуващи договарящи се страни — за предложенията съгласно Паралелното споразумение).

               Позицията, която трябва да се заеме от името на Съюза във връзка с новите правила и ГТП, техните изменения, допълнения и поправки, се установява преди всяко заседание на Работна група 29 чрез решение на Съвета съгласно член 218, параграф 9 от ДФЕС.

               2.3. Предвиденият акт на Работна група 29

               В периода 10—12 март 2020 г. по време на 180-ото си заседание Работна група 29 може да приеме предложенията за промени в правила № 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 и 152 на ООН, предложенията за промени в глобални технически правила (ГТП) № 3, 6 и 16, предложението за изменения на Консолидирана резолюция R.E.5, както и предложенията за разрешения за изготвяне на изменение на ГТП № 6 и за изготвяне на ново ГТП относно определянето на мощността на електрическите превозни средства

               .

               3. ПОЗИЦИЯ, КОЯТО ТРЯБВА ДА СЕ ЗАЕМЕ ОТ ИМЕТО НА СЪЮЗА

               Системата на Работна група 29 допринася за постигането на по-висока степен на хармонизиране в международен план на стандартите за превозните средства. Споразумението от 1958 г. има основна роля за постигането на тази цел, тъй като производителите от ЕС могат да използват общ набор от правила за одобряване на типа със съзнанието, че договарящите се страни ще признаят съответствието на продуктите им с националното си законодателство. Тази схема например направи възможно с Регламент (ЕО) № 661/2009 относно общата безопасност на моторните превозни средства да се отменят повече от 50 директиви на ЕС и същите да се заменят със съответните правила, разработени съгласно Споразумението от 1958 г.

               Подобен подход беше приложен с Директива 2007/46/ЕО, която замени системите за одобрение в отделните държави членки с процедура на Съюза за одобрение и създаде хармонизирана рамка, съдържаща административните разпоредби и общите технически изисквания по отношение на всички нови превозни средства, системи, компоненти и отделни технически възли. С посочената директива правилата на ООН бяха инкорпорирани в системата на ЕС за одобрение на типа като изисквания за одобряване на типа или като алтернативи на законодателството на Съюза. След приемането на посочената директива правилата на ООН във все по-голяма степен биват инкорпорирани в законодателството на Съюза в рамките на системата на ЕС за одобряване на типа.

               След като предложенията за промени или за нови правила на ООН бъдат приети от Работна група 29 и след като тези актове се нотифицират на договарящите се страни от изпълнителния секретар на ИКЕ на ООН, шест месеца по-късно и при отсъствието на възражения от страна на договарящите се страни, представляващи блокиращо малцинство, актовете могат да влязат в сила и да се транспонират в приложимите национални правила на всяка от договарящите се страни. В ЕС транспонирането се смята за извършено след публикуването на тези актове в Официален вестник на ЕС.

               Следователно е необходимо да се установи позицията на Съюза относно:

               –предложенията за промени в правила № 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 и 152 на ООН,

               –предложенията за промени на глобални технически правила (ГТП) № 3, 6 и 16,

               –предложението за изменения на Консолидирана резолюция R.E.5, както и

               –предложенията за разрешения за изготвяне на изменение на ГТП № 6 и за изготвяне на ново ГТП относно определянето на мощността на електрическите превозни средства,

               внесени за гласуване на заседанието на Работна група 29, което ще се проведе в периода 10—12 март 2020 г.

               Съюзът следва да подкрепи гореизброените актове, защото те са в пълно съответствие с политиката на Съюза в областта на вътрешния пазар по отношение на автомобилната промишленост и са съвместими с политиките на Съюза в областта на транспорта, климата и енергетиката. Тези актове имат много положително въздействие върху конкурентоспособността на автомобилната промишленост на ЕС и върху международната търговия. Гласуването в подкрепа на тези актове ще насърчи техническия напредък, ще генерира ползи от икономиите от мащаба, ще предотврати разпокъсването на вътрешния пазар и ще гарантира еднакви екологични стандарти и стандарти за безопасност в целия Съюз.

               Външни експертни становища не са приложими за целите на настоящото предложение. То обаче ще бъде разгледано от Техническия комитет по моторните превозни средства.

               4.ПРАВНО ОСНОВАНИЕ

               4.1.
                     Процесуалноправно основание

               4.1.1.
                     Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат дейността на съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  2
               .

               4.1.2.
                     Приложение в конкретния случай

               Работна група 29 е орган, в рамките на който договарящите се страни на ИКЕ на ООН обсъждат изпълнението на Ревизираното споразумение от 1958 г. и на Паралелното споразумение.

               Актовете, които Работна група 29 има за задача да приема, представляват актове с правно действие.

               Правилата на ООН, съдържащи се в предвидения акт, ще бъдат обвързващи за Съюза и могат да окажат съществено въздействие върху съдържанието на законодателството на ЕС в областта на одобрението на типа на превозните средства. Директива 2007/46/ЕО на Европейския парламент и на Съвета
                  3
                замени системите за одобряване в отделните държави членки с процедура на Съюза за одобряване и създаде хармонизирана рамка, съдържаща административните разпоредби и общите технически изисквания по отношение на всички нови превозни средства, системи, компоненти и отделни технически възли. С тази директива правилата, приети съгласно Ревизираното споразумение от 1958 г. („правилата на ООН“), бяха инкорпорирани в системата на ЕС за одобряване на типа или като изисквания за одобряване на типа, или като алтернативи на законодателството на Съюза. След приемането на Директива 2007/46/ЕО правилата на ООН във все по-голяма степен се инкорпорират в законодателството на Съюза.

               Предвидените актове не допълват, нито изменят институционалната рамка на споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.
                     Материалноправно основание

               4.2.1.
                     Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2. Приложение в конкретния случай

               Основната цел и съдържанието на предвидения акт са свързани със сближаване на законодателството. Поради това материалноправното основание за предложеното решение е член 114 от ДФЕС.

               4.3.
                     Заключение

               Правното основание на предложеното решение следва да бъде член 114 от ДФЕС във връзка с член 218, параграф 9 от ДФЕС.

               2020/0020 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на съответните комитети на Икономическата комисия за Европа на Организацията на обединените нации по отношение на предложенията за промени в правила № 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 и 152 на ООН, по отношение на предложенията за промени в глобални технически правила (ГТП) № 3, 6 и 16, по отношение на предложението за изменения на Консолидирана резолюция R.E.5 и по отношение на предложенията за разрешения за изготвяне на изменение на ГТП № 6 и за изготвяне на ново ГТП относно определянето на мощността на електрическите превозни средства

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 114 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)С Решение 97/836/ЕО на Съвета
                  4
                Съюзът се присъедини към Споразумението на Икономическата комисия за Европа на Организацията на обединените нации (ИКЕ на ООН) за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 г.“). Ревизираното споразумение от 1958 г. влезе в сила на 24 март 1998 г.

               (2)С Решение 2000/125/ЕО на Съвета
                  5
                Съюзът се присъедини към Споразумението относно създаването на глобални технически правила за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“). Паралелното споразумение влезе в сила на 15 февруари 2000 г.

               (3)В съответствие с член 1 от Ревизираното споразумение от 1958 г. и член 6 от Паралелното споразумение Световният форум за хармонизация на правилата за превозните средства към ИКЕ на ООН (Работна група 29 или WP.29) може да приеме, ако е приложимо, предложенията за промени в правила № 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 и 152 на ООН, предложенията за промени в глобални технически правила (ГТП) № 3, 6 и 16, предложението за изменения на Консолидирана резолюция R.E.5 и предложенията за разрешения за изготвяне на изменение на ГТП № 6 и за изготвяне на ново ГТП относно определянето на мощността на електрическите превозни средства.

               (4)Очаква се по време на 180-ата сесия на Световния форум, която ще се проведе в периода 10—12 март 2020 г., Работна група 29 да приеме горепосочените актове във връзка с административните разпоредби и единните технически предписания за одобряване на колесните превозни средства, оборудване и части, които могат да се монтират и/или да се използват на колесните превозни средства, както и глобалните технически правила за тези превозни средства, оборудване и части.

               (5)Целесъобразно е да се установи позицията, която трябва да се заеме от името на Съюза в рамките на Работна група 29 по отношение на приемането на предложения за правила на ООН, тъй като правилата на ООН ще бъдат обвързващи за Съюза и могат да окажат съществено въздействие върху съдържанието на правото на Съюза в областта на одобряването на типа на превозните средства.

               (6)Директива 2007/46/ЕО на Европейския парламент и на Съвета
                  6
                замени системите за одобряване в отделните държави членки с процедура на Съюза за одобряване и създаде хармонизирана рамка, съдържаща административните разпоредби и общите технически изисквания по отношение на всички нови превозни средства, системи, компоненти и отделни технически възли. С тази директива правилата, приети съгласно Ревизираното споразумение от 1958 г. („правилата на ООН“), бяха инкорпорирани в системата на ЕС за одобряване на типа или като изисквания за одобряване на типа, или като алтернативи на законодателството на Съюза. След приемането на Директива 2007/46/ЕО правилата на ООН във все по-голяма степен се инкорпорират в законодателството на Съюза.

               (7)С оглед на натрупания опит и на постигнатия технически напредък е необходимо изискванията относно някои елементи или характеристики, обхванати от правила № 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 и 152 на ООН, да бъдат адаптирани или допълнени. Освен това някои разпоредби в глобални технически правила (ГТП) № 3, 6 и 16 на ООН трябва да бъдат променени. И накрая, трябва да бъдат приети измененията на Консолидирана резолюция R.E.5 и разрешенията за изготвяне на изменение на ГТП № 6 и за изготвяне на ново ГТП относно определянето на мощността на електрическите превозни средства.

               (8)Документ ECE/TRANS/WP.29/2020/25 на Работна група 29 се отнася до предложение за допълнение 2 към Правило № 144 на ООН (системи за спешни повиквания при пътнотранспортни произшествия), което не е готово за гласуване в посочената работна група,

               (9)Документ ECE/TRANS/WP.29/2020/2 на Работна група 29 се отнася до предложение за допълнение 1 към серия от изменения 08 на Правило № 9 на ООН (шум от триколесни превозни средства). Като се има предвид, че ЕС не прилага единните предписания на Правило № 9 на ООН, не е необходимо да се установява позиция на Съюза по предложение ECE/TRANS/WP.29/2020/2.

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките на Работна група 29 по време на 180-ата ѝ сесия, насрочена да се проведе в периода 10—12 март 2020 г., е да се гласува в подкрепа на предложенията, изброени в приложението към настоящото решение.

               Член 2

               Позицията, която трябва да се заеме от името на Съюза в рамките на Работна група 29 по време на 180-ата ѝ сесия, насрочена да се проведе в периода 10—12 март 2020 г., е да се гласува против предложението за допълнение 2 към Правило № 144 на ООН (системи за спешни повиквания при пътнотранспортни произшествия, работен документ ECE/TRANS/WP.29/2020/25).

               Член 3

               Адресат на настоящото решение е Комисията.

               Съставено в Брюксел на […] година.

                     Председател

                     За Съвета

                     Председател

                     (1)

                        Решение 97/836/ЕО на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 г.“) (ОВ L 346, 17.12.1997 г., стр. 78).Решение 2000/125/ЕО на Съвета от 31 януари 2000 г. относно сключването на споразумение относно създаването на глобални технически регламенти за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“) (ОВ L 35, 10.2.2000 г., стр. 12).

                     (2)

                        Решение на Съда от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (3)

                        Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (ОВ L 263, 9.10.2007 г., стр. 1).

                     (4)

                        Решение 97/836/ЕО на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 г.“) (ОВ L 346, 17.12.1997 г., стр. 78).

                     (5)

                        Решение 2000/125/ЕО на Съвета от 31 януари 2000 г. относно сключването на споразумение относно създаването на глобални технически регламенти за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“) (ОВ L 35, 10.2.2000 г., стр. 12).

                     (6)

                        Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (ОВ L 263, 9.10.2007 г., стр. 1).

    ---documentbreak---

               ЕВРОПЕЙСКА КОМИСИЯ
            Брюксел, 5.2.2020
            COM(2020) 42 final
            ПРИЛОЖЕНИЕ
            към
            Предложение за Решение на Съвета
            относно позицията, която трябва да се заеме от името на Европейския съюз в рамките на съответните комитети на Икономическата комисия за Европа на Организацията на обединените нации по отношение на предложенията за промени в правила № 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 и 152 на ООН, по отношение на предложенията за промени в глобални технически правила (ГТП) № 3, 6 и 16, по отношение на предложението за изменения на Консолидирана резолюция R.E.5 и по отношение на предложенията за разрешения за изготвяне на изменение на ГТП № 6 и за изготвяне на ново ГТП относно определянето на мощността на електрическите превозни средства

               ПРИЛОЖЕНИЕ

                        Правило №

                        Заглавие на точката от дневния ред

                        Идентификационен номер на документа
                           1

                        10

                        Предложение за допълнение 1 към серия от изменения 06 на Правило № 10 на ООН (електромагнитна съвместимост)

                        ECE/TRANS/WP.29/2020/30

                        26

                        Предложение за серия от изменения 04 на Правило № 26 на ООН
                           (външни изпъкнали части на леки автомобили)

                        ECE/TRANS/WP.29/2020/26

                        26

                        Предложение за допълнение 4 към серия от изменения 03 на Правило № 26 на ООН
                           (външни изпъкнали части на леки автомобили)

                        ECE/TRANS/WP.29/2020/15

                        28

                        Предложение за допълнение 6 към оригиналната серия от изменения на Правило № 28 на ООН (звукови предупредителни устройства)

                        ECE/TRANS/WP.29/2020/3

                        46

                        Предложение за допълнение 7 към серия от изменения 04 на Правило № 46 на ООН
                           (устройства за непряко виждане)

                        ECE/TRANS/WP.29/2020/16

                        46

                        Предложение за допълнение 8 към серия от изменения 04 на Правило № 46 на ООН
                           (устройства за непряко виждане)

                        ECE/TRANS/WP.29/2020/17

                        48

                        Предложение за нова серия от изменения 07 на Правило № 48 на ООН (монтиране на устройства за осветяване и светлинна сигнализация)

                        ECE/TRANS/WP.29/2020/36, WP.29-180-07

                        51

                        Предложение за допълнение 6 към серия от изменения 03 на Правило № 51 на ООН
                           (шум от превозни средства от категории M и N)

                        ECE/TRANS/WP.29/2020/4

                        55

                        Предложение за серия от изменения 02 на Правило № 55 на ООН
                           (механични теглително-прикачни устройства)

                        ECE/TRANS/WP.29/2020/27

                        58

                        Предложение за допълнение 1 към серия от изменения 03 на Правило № 58 на ООН
                           (задни нискоразположени защитни устройства)

                        ECE/TRANS/WP.29/2020/19

                        59

                        Предложение за нова серия от изменения 03 на Правило № 59 на ООН

                           (шумозаглушаващи системи като части за подмяна)

                        ECE/TRANS/WP.29/2020/7

                        62

                        Предложение за серия от изменения 01 на Правило № 62 на ООН
                           (обезопасяване срещу кражба на мотопеди/мотоциклети)

                        ECE/TRANS/WP.29/2020/28

                        79

                        Предложение за допълнение 2 към серия от изменения 03 на Правило № 79 на ООН
                           (кормилни уредби)

                        ECE/TRANS/WP.29/2020/11

                        90

                        Предложение за допълнение 5 към серия от изменения 02 на правило № 90 на ООН (резервни части за спирачната уредба)

                        ECE/TRANS/WP.29/2020/8

                        106

                        Предложение за допълнение 18 към първоначалната серия от изменения на Правило № 106 на ООН
                           (гуми за селскостопански превозни средства)

                        ECE/TRANS/WP.29/2020/5

                        107

                        Предложение за допълнение 9 към серия от изменения 06 на Правило № 107 на ООН
                           (превозни средства от категории M2 и M3)

                        ECE/TRANS/WP.29/2020/12

                        107

                        Предложение за допълнение 4 към серия от изменения 07 на Правило № 107 на ООН
                           (превозни средства от категории M2 и M3)

                        ECE/TRANS/WP.29/2020/13

                        107

                        Предложение за допълнение 3 към серия от изменения 08 на Правило № 107 на ООН
                           (превозни средства от категории M2 и M3)

                        ECE/TRANS/WP.29/2020/14

                        110

                        Предложение за допълнение 1 към серия от изменения 04 на Правило № 110 на ООН
                           (превозни средства, работещи със сгъстен природен газ/втечнен природен газ)

                        ECE/TRANS/WP.29/2020/20

                        110

                        Предложение за допълнение 2 към серия от изменения 04 на Правило № 110 на ООН
                           (превозни средства, работещи със сгъстен природен газ/втечнен природен газ)

                        ECE/TRANS/WP.29/2020/21

                        117

                        Предложение за допълнение 11 към серия от изменения 02 на Правило № 117 на ООН (съпротивление при търкаляне на гумите, шум, излъчван при търкаляне, и сцепление върху влажна повърхност)

                        ECE/TRANS/WP.29/2020/6

                        121

                        Предложение за допълнение 4 към серия от изменения 01 на Правило № 121 на ООН (обозначение на органите за управление, сигналните устройства и показващите уреди)

                        ECE/TRANS/WP.29/2020/22

                        122

                        Предложение за допълнение 6 към Правило № 122 на ООН (отоплителни уредби)

                        ECE/TRANS/WP.29/2020/23

                        128

                        Предложение за допълнение 10 към първоначалната версия на Правило № 128 на ООН

                        ECE/TRANS/WP.29/2020/31

                        144

                        Предложение за допълнение 1 към Правило № 144 на ООН (системи за спешни повиквания при пътнотранспортни произшествия)

                        ECE/TRANS/WP.29/2020/24

                        144

                        Предложение за серия от изменения 01 на Правило № 144 на ООН
                           (системи за спешни повиквания при пътнотранспортни произшествия)

                        ECE/TRANS/WP.29/2020/29

                        148

                        Предложение за допълнение 2 към първоначалната серия на Правило № 148 на ООН относно устройствата за светлинна сигнализация

                        ECE/TRANS/WP.29/2020/32

                        149

                        Предложение за допълнение 2 към първоначалната серия на Правило № 149 на ООН относно устройствата за осветяване на пътя

                        ECE/TRANS/WP.29/2020/33

                        150

                        Предложение за допълнение 2 към първоначалната серия на Правило № 150 на ООН относно светлоотражателите

                        ECE/TRANS/WP.29/2020/34

                        151

                        Предложение за допълнение 1 към Правило № 151 на ООН (информационни системи за мъртвата точка)

                        ECE/TRANS/WP.29/2020/18, WP.29-180-05

                        152

                        Предложение за допълнение 1 към Правило № [152] на ООН (усъвършенствана система за аварийно спиране за превозни средства от категории M1 и N1)

                        ECE/TRANS/WP.29/2020/9

                        152

                        Предложение за серия от изменения 01 на Правило №  [152] на ООН (усъвършенствана система за аварийно спиране за превозни средства от категории M1 и N1)

                        ECE/TRANS/WP.29/2020/10

                        ГТП №

                        Заглавие на точката от дневния ред

                        Идентификационен номер на документа

                        3

                        Предложение за изменение 4 на ГТП № 3 на ООН (спирачки на мотоциклети)

                        Предложение за технически доклад във връзка с изменение 4 на ГТП № 3 на ООН (спирачки на мотоциклети)

                        Разрешение за изготвяне на изменения на ГТП № 3 на ООН

                        ECE/TRANS/WP.29/2020/47

                        ECE/TRANS/WP.29/2020/48

                        ECE/TRANS/WP.29/AC.3/47

                        6

                        Предложение за изменение 2 на ГТП № 6 на ООН
                           (безопасни стъкла)

                        Предложение за технически доклад във връзка с изменение 2 на ГТП № 6 на ООН (безопасни стъкла)

                        Разрешение за изготвяне на изменения на ГТП № 6 на ООН

                        ECE/TRANS/WP.29/2020/43

                        ECE/TRANS/WP.29/2020/44

                        ECE/TRANS/WP.29/AC.3/52

                        6

                        Предложение за изменение 3 на ГТП № 6 на ООН
                           (безопасни стъкла)

                        Предложение за технически доклад във връзка с изменение 3 на ГТП № 6 на ООН (безопасни стъкла)

                        Разрешение за изготвяне на изменение на ГТП № 6 на ООН

                        ECE/TRANS/WP.29/2020/45

                        ECE/TRANS/WP.29/2020/46

                        ECE/TRANS/WP.29/AC.3/52

                        16

                        Предложение за изменение 2 на ГТП № 16 на ООН (гуми)

                        Предложение за технически доклад във връзка с изменение 2 на ГТП № 16 на ООН (гуми)

                        Разрешение за изготвяне на изменения на ГТП № 16 на ООН

                        ECE/TRANS/WP.29/2020/41

                        ECE/TRANS/WP.29/2020/42

                        ECE/TRANS/WP.29/AC.3/48/Rev.1

                        Резолюция №

                        Заглавие на точката от дневния ред

                        Идентификационен номер на документа

                        R.E.5

                        Предложение за изменение 5 на Консолидираната резолюция относно общата спецификация на категориите светлинни източници (R.E.5)

                        ECE/TRANS/WP.29/2020/37

                        Разни

                        Заглавие на точката от дневния ред

                        Идентификационен номер на документа

                        Разрешение за изготвяне на изменение на глобално техническо правило № 6 на ООН (безопасни стъкла)

                        ECE/TRANS/WP.29/AC.3/55

                        Преразгледано разрешение за изготвяне на ново ГТП на ООН относно определянето на мощността на електрическите превозни средства

                        ECE/TRANS/WP.29/AC.3/53/Rev.1

                     (1)

                        Всички посочени в таблицата документи могат да бъдат намерени на следния адрес:
                  http://www.unece.org/trans/main/wp29/wp29wgs/wp29gen/gen2020.html
                  .